S-981/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. desember 2016, á hendur M-kk-þgf G-kk-þgf B-kk-þgf, kt. 000000-0000, Yrsufelli 13, Reykjavík, fyrir fíkniefnalagabrot, með því að hafa fimmtudaginn 23. júní 2016, að Hesthálsi 15 í Reykjavík, haft í vörslum sínum 48 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 48 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á þremur gróðurhúsalömpum, þremur loftblásurum og einni loftsíu, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í júní 1957 og á hann sér allnokkurn sakaferil. Með dómi Héraðsdóms Reykjavíkur, uppkveðnum 2. mars 2016, var hann sakfelldur fyrir tilraun til þjófnaðar og umferðarlagabrot. Var hann dæmdur til að sæta fangelsi í 30 daga, skilorðsbundið til þriggja ára. Með broti því sem ákærði er sakfelldur fyrir í þessu máli hefur ákærði rofið skilorð framangreinds dóms. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940. Við ákvörðun refsingar verður einnig litið til umfangs þeirra ávana- og fíkniefna sem tilgreind eru í ákæru. Með hliðsjón af sakarefni þessa máls og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í fjóra mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar til ríkissjóðs 48 kannabisplöntur, þrír gróðurhúsalampar, þrír loftblásarar og ein loftsía, sem lögregla lagði hald á við rannsókn málsins.

Ákærði greiði 237.677 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðar-saksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf G-kk-nf B-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækar eru gerðar til ríkissjóðs 48 kannabisplöntur, þrír gróðurhúsalampar, þrír loftblásarar og ein loftsía.

Ákærði greiði 237.677 krónur í sakarkostnað.

L-kvk-nf R-kvk-nf S-kvk-nf